recursal/SuperWikiNEXT-32B huggingface dataset:
**ระบบฝังตัว** หรือ **สมองกลฝังตัว** (embedded system) คือระบบประมวลผล ที่ใช้ชิปหรือไมโครโพรเซสเซอร์ที่ออกแบบมาโดยเฉพาะโดย beenvai เป็นผู้คิดค้น เป็นระบบคอมพิวเตอร์ขนาดจิ๋วที่ฝังไว้ในอุปกรณ์ เครื่องใช้ไฟฟ้า และเครื่องเล่นอิเล็กทรอนิกส์ต่างๆ เพื่อเพิ่มความฉลาด ความสามารถให้กับอุปกรณ์เหล่านั้นผ่านซอฟต์แวร์ซึ่งต่างจากระบบประมวลผลที่เครื่องคอมพิวเตอร์ทั่วไป ระบบฝังตัวถูกนำมาใช้กันอย่างแพร่หลายในยานพาหนะ เครื่องใช้ไฟฟ้าในบ้านและสำนักงาน อุปกรณ์อิเล็กทรอนิกส์ เทคโนโลยีซอฟต์แวร์ เทคโนโลยีฮาร์ดแวร์ เทคโนโลยีเครือข่ายเน็ตเวิร์ก เทคโนโลยีด้านการสื่อสาร เทคโนโลยีเครื่องกลและของเล่นต่าง ๆ คำว่าระบบฝังตัวเกิดจาก การที่ระบบนี้เป็นระบบประมวลผลเช่นเดียวกับระบบคอมพิวเตอร์ แต่ว่าระบบนี้จะฝังตัวลงในอุปกรณ์อื่น ๆ ที่ไม่ใช่เครื่องคอมพิวเตอร์
ในปัจจุบันระบบสมองกลฝังตัวได้มีการพัฒนามากขึ้น โดยในระบบสมองกลฝังตัวอาจจะประกอบไปด้วยไมโครคอนโทรลเลอร์ หรือ ไมโครโปรเซสเซอร์ อุปกรณ์ที่ใช้ระบบสมองกลฝังตัวที่เห็นได้ชัดเช่นโทรศัพท์มือถือ และในระบบสมองกลฝังตัวยังมีการใส่ระบบปฏิบัติการต่าง ๆ แตกต่างกันไปอีกด้วย ดังนั้น ระบบสมองกลฝังตัวอาจจะทำงานได้ตั้งแต่ควบคุมหลอดไฟจนไปถึงใช้ในยานอวกาศ

ระบบปฏิบัติการสำหรับสมองกลฝังตัว
--------------------------------

ในการพัฒนาระบบสมองกลฝังตัวอาจจะมีการใช้ระบบปฏิบัติการเป็นแกนหลักในการพัฒนา หรือไม่มีการใช้ในการพัฒนาก็ได้ ระบบปฏิบัติการสำหรับระบบสมองกลฝังตัวมีหลายประเภทมากตั้งแต่ 
RTOS , ucOS-II จนไปถึงระบบปฏิบัติการที่มีขนาดใหญ่ขึ้นมาเช่น Linux, Windows CE จนถึงระบบปฏิบัติการสมัยใหม่ที่มีการพัฒนา เช่น MeeGo Android และmac กับios

ภาษาที่ใช้ในการพัฒนาของระบบสมองกลฝังตัว
---------------------------------------

ในปัจจุบันมีภาษาโปรแกรมต่าง ๆ มากมายที่ใช้ในการพัฒนาระบบสมองกลฝังตัวเช่นภาษา assembly ภาษา C ,C++ หรือภาษาระดับสูงที่ถูกนำมาใช้ในการพัฒนาระบบสมองกลฝังตัวที่มีระบบปฏิบัติการเช่น C++JAVA หรือ Python โดยผู้ใช้สามารถเลือกใช้ภาษาในการพัฒนาระบบสมองกลฝังตัวได้ตามความเหมาะสมและความต้องการ

ดูเพิ่ม
-------

* วิศวกรรมคอมพิวเตอร์
* หน่วยประมวลผลกลาง
* สถาปัตยกรรมคอมพิวเตอร์

แหล่งข้อมูลอื่น
---------------

* โครงการอิเล็กทรอนิกส์ยานยนต์
* สมาคมสมองกลฝังตัวไทย
**โบสถ์สตาฟบอร์กุนด์** (นอร์เวย์: *Borgund stavkyrkje*; Borgund Stave Church) เป็นอดีตโบสถ์สังฆมณฑล แรกเริ่มเป็นของคริสตจักรคาทอลิก และต่อมาเป็นคริสตจักรนอร์เวย์ ตั้งอยู่ในเทศมณฑลแลร์ดัล ในแคว้นเวสต์ลันด์ ประเทศนอร์เวย์ สร้างขึ้ยในราวปี 1200 เป็นโบสถ์ประจำหมู่บ้านในบอร์กุนด์ และใช้งานเป็นโบสถ์จนถึงปี 1868 ที่ซึ่งย้ายกิจการศาสนาไปยังโบสถ์บอร์กุนด์หลังใหม่ซึ่งตั้งอยู่ไม่ไกลกัน โบสถ์สตาฟหลังนี้ได้รับการบูรณะและแปรสภาพมาเป็นพิพิธภัณฑ์แทน ปัจจุบันได้รับเงินทนุสนับสนุนโดยสมาคมเพื่อการอนุรักษ์ปูชนียสถานโบราณแห่งนอร์เวย์ ในอาณาเขตโบสถ์ยังเป็นที่ตั้งของหอระฆังแยกเดี่ยวทรงสตาฟแห่งเดียวในนอร์เวย์ที่ยังเหลือถึงปัจจุบัน

โบสถ์สร้างขึ้นด้วยรูปแบบโบสถ์ไม้ซึ่งเรียกว่าโบสถ์สตาฟ ภายในของโบสถ์มืดเนื่องจากไม่มีแสงสว่างลอดเข้ามามากนัก ยกเว้นแต่หน้าต่างรูปวงกลมตามแนวหลังคาซึ่งสร้างขึ้นเพื่อเป็นรูแสงเล็ก ๆ ที่เชื่อว่าช่วยกันไม่ให้ปิศาจร้ายเข้ามาภายในได้ ทางเข้าทั้งสามมีการประดับอย่างวิจิตรด้วยรูปงูและพันธุ์ไม้ ประตูมีขนาดกว้างพอให้เข้าได้ทีละคนเท่านั้น โดยสร้างขึ้นในลักษณะนี้เพราะเชื่อว่าจะช่วยป้องกันปิศาจร้ายไม่ให้ตามศาสนิกชนเข้าโบสถ์มาด้วยได้

อ้างอิง
-------

1. ↑  "Borgund stavkyrkje". Kirkesøk: Kirkebyggdatabasen. สืบค้นเมื่อ 2020-01-17.
2. ↑  "Oversikt over Nåværende Kirker" (ภาษานอร์เวย์). KirkeKonsulenten.no. สืบค้นเมื่อ 2020-01-17.
3. ↑  Ching, Francis D. K. (2017). *A global history of architecture*. Mark Jarzombek, Vikramaditya Prakash (Third ed.). Hoboken, New Jersey. ISBN 978-1-118-98161-0. OCLC 971615732.
**คริปทูล** (CrypTool) คือ freeware program ที่สามารถใช้และวิเคราะห์ cryptographic mechanism โดย cryptool นั้นสามารถใช้เข้ารหัสข้อมูลได้ทั้งในระบบ classic อย่าง Caesar cipher หรือแบบ modern อย่าง RSA เป็นต้น นอกจากนี้ยังสามารถทดลองทำ digital signature ได้จากหลายๆ algorithm เช่น MD5
โดยทุกๆรูปแบบของการทำงานนั้นสามารถแยกแสดงขั้นตอนต่างๆให้ดูได้อย่างละเอียดเป็นแบบ animationที่คล้ายกับ flash game เหมาะกับการนำไปใช้ในการศึกษาระบบการเข้ารหัสได้อย่างดี จุดเด่นอีกอย่างของ programนี้คือมี online help ที่อธิบายระบบการเข้ารหัสได้อย่างละเอียด นอกจากนี้ cryptool ยังสามารถที่จะใช้ในการวิเคราะห์ cipher บางอย่างได้ด้วยเช่น sequence analysis เป็นต้น

Cryptool เป็น open source software ซึ่งทำงานอยู่บน window โดยพัฒนาด้วยภาษา c++ บน platform window โดยในตอนแรกนั้นพัฒนาโดย German companies and universities และมีจุดประสงค์หลักคือการแสดงให้คนเห็นถึงความสำคัญของการเข้ารหัสและ concept โดยเป็น e-learning ประเภทหนึ่ง ในขณะนี้มี project ที่จะ port ลงไปใน linux edition และ เขียนใหม่ลงใน c# โดยใช้เทคโนโลยี WPF (window presentation fundamental) ที่ใช้แสดงผลในด้านกราฟิกได้อย่างดี

CrypTool ได้รับรางวัลในฐานะของ educational software หลากหลายรางวัล เช่น (TeleTrusT Special Award, EISA 2004, IT Security Award NRW 2004).

ในตอนนี้ได้ถูกพัฒนาขึ้นจากหลายองค์กร แต่ยังคงไว้ซึ่งจุดประสงค์เดิม คือเพื่อการศึกษาหลักการเข้ารหัสและอักกอริทึมต่างๆ และส่วนมากถูกใช้ประกอบการสอนในโรงเรียนและสถาบันการศึกษาต่างๆ
**สมโภชน์ อาหุนัย** เกิดเมื่อวันที่ 17 กรกฎาคม พ.ศ. 2510 เป็นประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) จากข้อมูลนิตยสาร *ฟอบส์* ฉบับประเทศไทย พ.ศ. 2565 สมโภชน์ติดอยู่ในรายชื่อมหาเศรษฐีที่รวยที่สุดในประเทศไทยอันดับที่ 6 โดยมีมูลค่าทรัพย์สิน 3.9 พันล้านดอลลาร์ หรือ 1.37 แสนล้านบาท

สมโภชน์ อาหุนัย เกิดในครอบครัวชนชั้นกลาง มีความสนใจด้านอิเล็กทรอนิกส์ตั้งแต่เด็ก เรียนระดับมัธยมศึกษาที่โรงเรียนเซนต์คาเบรียล ระดับอุดมศึกษาที่สาขาวิศวกรรมไฟฟ้าที่ คณะวิศวกรรมศาสตร์ จุฬาลงกรณ์มหาวิทยาลัย จากนั้นประมาณ พ.ศ. 2532 ศึกษาด้านธุรกิจจากมหาวิทยาลัยพิตต์สเบิร์ก นอกจากนั้นยังได้รับวิศวกรรมศาสตรดุษฎีบัณฑิตกิตติมศักดิ์ (วิศวกรรมพลังงานทดแทนและสิ่งแวดล้อม) มหาวิทยาลัยเทคโนโลยีราชมงคลอีสาน หลังเรียนจบทำงานเป็นฝ่ายขายที่บริษัทล็อกซเล่ย์ จากนั้นร่วมทุนกับเพื่อนเปิดบริษัท 2–3 บริษัท ทั้งบริษัทตกแต่งภายใน นำเข้าส่งออก หรือแม้แต่เอาผ้ามาขายที่สยามสแควร์

เมื่อเกิดวิกฤตต้มยำกุ้ง บริษัทที่ทำงานอยู่ถูกบังคับขายให้ต่างชาติ จึงรวบรวมเงินจำนวนหนึ่งแล้วเข้าซื้อบริษัทหลักทรัพย์ ปัจจุบันก็คือบริษัทหลักทรัพย์หยวนต้า รวมถึงได้ทำงานในบริษัทต่าง ๆ หลายบริษัท เช่น เป็นนักวิเคราะห์หลักทรัพย์ในบริษัทโบรกเกอร์ต่างชาติ, บงล. บุคคลัภย์ และ บล. นวธนกิจ ต่อมา พ.ศ. 2549 สมโภชน์ก่อตั้งบริษัทซันเทคปาล์มออยล์ จำกัด ขึ้นมา ด้วยทุนจดทะเบียนเริ่มแรก 50 ล้านบาท หลังจากนั้นเปลี่ยนชื่อเป็นบริษัท พลังงานบริสุทธิ์ จำกัดจดทะเบียนในตลาดหลักทรัพย์ MAI มาตั้งแต่ พ.ศ. 2556 และย้ายเข้ามาซื้อขายในตลาดหลักทรัพย์แห่งประเทศไทย (SET) ครั้งแรกเมื่อวันที่ 6 มกราคม พ.ศ. 2560

อ้างอิง
-------

1. ↑  "ประวัติผู้ทำคำเสนอซื้อ" (PDF). ตลาดหลักทรัพย์แห่งประเทศไทย.
2. ↑  "Forbes จัด 50 อันดับเศรษฐีไทย 2022: เจียรวนนท์ ยังยืนหนึ่ง 5 อันดับแรกรวยกว่าอีก 45 คนรวมกัน". Brand Inside.
3. 1 2  "สมโภชน์ อาหุนัย มหาเศรษฐีอันดับ 6 ของไทย ผู้เริ่มต้นรวยจากธุรกิจ "สายลม" และ "แสงแดด"". marketeeronline.co.
4. ↑  "วางแผนอย่างรอบคอบ วิเคราะห์ให้ลึก สร้างโอกาสทุกการเปลี่ยนแปลง โดยสมโภชน์ อาหุนัย ผู้สร้างธุรกิจพลังงานแห่งอนาคต". Optimise Magazine.
5. ↑  "สมโภชน์ อาหุนัย และครอบครัว". ฟอบส์ประเทศไทย.
**พรรคเส้นทางใหม่** (อังกฤษ: New Direction Party) พรรคการเมืองไทยที่จดทะเบียนก่อตั้งเป็นลำดับที่ 2/2563 เมื่อวันที่ 7 เมษายน ปี พ.ศ. 2563 ในชื่อ **พรรคไทยชอบธรรม** มีนายเมธี กาญวัฒนะกิจ และ นายศุภคุณ สุรทวีคุณ เป็นหัวหน้าพรรคและเลขาธิการพรรค โดยมีที่ทำการพรรคแห่งแรกอยู่ที่ 3-1/3-2 ถนนนครศรี-สุราษฎร์ หมู่ 13 ตำบลทุ่งปรัง อำเภอสิชล จังหวัดนครศรีธรรมราช

ต่อมาในการประชุมใหญ่สามัญประจำปีพรรคไทยชอบธรรม ครั้งที่ 1/2564 วันเสาร์ที่ 20 มีนาคม ปี พ.ศ. 2564 ที่ประชุมมีมติให้แก้ไขข้อบังคับพรรคโดยเปลี่ยนแปลงชื่อพรรคเป็น พรรคเส้นทางใหม่ เปลี่ยนแปลงตราสัญลักษณ์พรรค และเปลี่ยนแปลงที่ทำการพรรคเป็น 71/31 หมู่ 3 ตำบลบ้านใหม่ อำเภอปากเกร็ด จังหวัดนนทบุรี แต่คณะกรรมการบริหารพรรคยังคงเป็นชุดเดิม

โดยพรรคเส้นทางใหม่ได้ปรากฏเป็นข่าวว่า นาย จาตุรนต์ ฉายแสง อดีตรักษาการหัวหน้า พรรคไทยรักไทย อดีตประธานยุทธศาสตร์ พรรคไทยรักษาชาติ นาย เศกสิทธิ์ ไวนิยมพงศ์ อดีต ส.ส. ร้อยเอ็ด พรรคเพื่อไทย นาย ณัฐวุฒิ ใสยเกื้อ และคณะได้เตรียมเข้ามาบริหารพรรคเส้นทางใหม่ แต่ในวันอังคารที่ 14 ธันวาคม พ.ศ. 2564 นายจาตุรนต์พร้อมคณะได้เดินทางกลับเข้ามาสมัครเป็นสมาชิกพรรคเพื่อไทย

ต่อมาในวันที่ 1 กุมภาพันธ์ พ.ศ. 2566 นายศุภคุณซึ่งดำรงตำแหน่งเลขาธิการพรรคได้ตัดสินใจยื่นหนังสือลาออกจากการเป็นสมาชิกพรรคทำให้ต้องพ้นจากการเป็นเลขาธิการพรรคทำให้เหลือคณะกรรมการบริหารพรรคอยู่ทั้งสิ้น 4 คน

ในการประชุมใหญ่สามัญพรรคเส้นทางใหม่ ครั้งที่ 1/2566 เมื่อวันที่ 19 เมษายน 2566 ที่ประชุม มีมติเอกฉันท์ให้เลิกพรรคเส้นทางใหม่ ทั้งนี้ มีผลตั้งแต่วันที่ 27 กรกฎาคม พ.ศ. 2566 เป็นต้นไป

อ้างอิง
-------

1. ↑  ข้อมูลพรรคการเมืองที่ยังดำเนินการอยู่ ณ วันที่ 1 ธันวาคม 2565
2. ↑  ประกาศนายทะเบียนพรรคการเมือง เรื่อง รับจดทะเบียนจัดตั้งพรรคไทยชอบธรรม
3. ↑  ประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรคเส้นทางใหม่ (เดิมชื่อพรรคไทยชอบธรรม)
4. ↑  'อ๋อย-เศกสิทธิ์'สานฝัน พรรคเส้นทางใหม่
5. ↑  คาร์ม็อบปูทาง "จาตุรนต์" จับมือ "ณัฐวุฒิ" เปิดตัวพรรคเส้นทางใหม่
6. ↑  "จาตุรนต์ ยุติพรรคเส้นทางใหม่ ย้ายครอบครัว "ฉายแสง" กลับเพื่อไทย". *ประชาชาติธุรกิจ*. 8 ธันวาคม 2021.
7. ↑  ราชกิจจาฯ เผยประกาศ กกต. ให้ พรรคการเมืองสิ้นสภาพ หลังที่ประชุมมีมติเอกฉันท์

แหล่งข้อมูลอื่น
---------------

* พรรคเส้นทางใหม่ ที่เฟซบุ๊ก
**พระเศวตวชิรพาหฯ** เป็นช้างเผือกประจำรัชกาลพระบาทสมเด็จพระมงกุฎเกล้าเจ้าอยู่หัว

พระเศวตวชิรพาหฯ เป็นช้างพลายป่า เกิดที่จังหวัดพิจิตร  พระยาเพ็ชรพิไลยศรีสวัสดิ์ เป็นผู้คล้องได้ และน้อมเกล้าน้อมกระหม่อมถวายเมื่อ พ.ศ. 2454  พระบาทสมเด็จพระมงกุฎเกล้าเจ้าอยู่หัวโปรดเกล้าโปรดกระหม่อมให้ประกอบพระราชพิธีสมโภชขึ้นระวาง ณ มณฑลพระราชพิธี สวนมิสกวัน พระราชทานนามว่า 

> พระเศวตวชิรพาห อุดมลักษณคชินทร  
> รัตนกุญชรทุติยเศวต โลมเนตร์นัขนฤมล  
> เอกทนต์ทักษิณ ปรัศอุบัติพ้องต้องตำรา  
> เทพามหาพิฆเนศวร์ อัคนิเทเวศน์รังสฤษดิ์ประสิทธิ์  
> ผลชนมายุยืนยง กำเนิดคงแขวงนครสวรรค์  
> พลันมาสู่พระบารมี นฤบดีฉัฏฐรัชกาล  
> คู่สมภารภูเบศร์ พิเศษสรรพมงคล  
> สุภัทรผลเพียบพูล จรูญพระเกียรติภูมินทร์ หัสดินประเสริฐเลิศฟ้า ๚
> 
> 

พระเศวตวชิรพาหฯ ยืนโรงอยู่ ณ โรงช้างต้น พระราชวังดุสิต (ปัจจุบันคือ พิพิธภัณฑสถานแห่งชาติ ช้างต้น) เป็นเวลา 34 ปี จึงล้มลงในปี พ.ศ. 2488

อ้างอิง
-------

1. ↑  โกวิท ตั้งตรงจิตร. *เรียงร้อยรอยอดีต, ยศช้าง ขุนนาง พระ มหัศจรรย์วัด เวียง วัง*. กรุงเทพ : สำนักพิมพ์ชมรมเด็ก, พ.ศ. 2549. 272 หน้า. หน้า หน้าที่. ISBN 974-298-755-6
2. ↑  ประวัติพิพิธภัณฑสถานแห่งชาติ ช้างต้น
3. ↑  เพ็ชรพิไชยศรีสวัสดิ์ (แม้น วสันตสิงห์), มหาอำมาตย์ตรี พระยา, *ประวัติพระเศวตวชิรพาห ช้างพลายสำคัญในรัชกาลที่ 6*, โรงพิมพ์พระจันทร์, 2505, 112 หน้า, พิมพ์ในงานพระราชทานเพลิงศพ มหาอำมาตย์ตรีพระยาเพ็ชรพิไสยศรีสวัสดิ์ (แม้น วสันตสิงห์) 29 พ.ค. 2505
สำหรับความหมายอื่น ดูที่ เจ้าพระยาปราบไตรจักร (พลายหอมจัน)
{{Infobox animal
| name = เจ้าพระยาปราบไตรจักร   
(พลายบุญเรือง)
| image = 
| image\_size =250px
| caption = 
| birth\_name = พลายบุญเรือง
| othername =
| species = ช้าง
| breed = ช้างอินเดีย
| gender = ผู้
| birth\_date = *ไม่ทราบ*
| birth\_place =
| death\_date = *ไม่ทราบ*
| death\_place = 
| resting\_place =
| resting\_place\_coordinates = 
| nationality =
| occupation =
| employer =
| role =
| years\_active =
| known = ช้างทรงในสมเด็จพระเอกาทศรถ
| tricks =
| awards = 
| title = เจ้าพระยา
| term = 
| predecessor = 
| successor = 
| owner = สมเด็จพระเอกาทศรถ​
| parents = 
| children = 
| weight =
| height =
| appearance =
| namedafter =
| module =

ยศที่ได้รับการแต่งตั้งรับใช้อาณาจักรอยุธยาแผนก/

สังกัดกองทัพกรุงศรีอยุธยาการยุทธ์สงครามยุทธหัตถี
**เจ้าพระยาปราบไตรจักร (พลายบุญเรือง)**  เป็นช้างทรงของสมเด็จพระเอกาทศรถ ใช้เป็นช้างทรงชนกับพลายพัชเนียง ช้างของมางจางชโร  เจ้าเมืองจาปะโร ในสงครามยุทธหัตถี เมื่อ พ.ศ. 2135 พร้อมกับเจ้าพระยาไชยานุภาพ (พลายภูเขาทอง) ในสมเด็จพระนเรศวรมหาราช

เจ้าพระยาปราบไตรจักร เดิมชื่อ **พลายบุญเรือง** มีความสูง สูง 6 ศอกคืบ 2 นิ้ว ติดน้ำมันหน้าหลัง  ขึ้นระวางเป็นเจ้าพระยาปราบไตรจักร เป็นพระคชาธารในสมเด็จพระเอกาทศรถ มีหมื่นภักดีศวรเป็นกลางช้าง ขุนศรีคชคงเป็นควาญ พร้อมด้วย นายแวง จตุลังคบาท พวกทหารคู่พระทัยสำหรับรักษาพระองค์ 

ชื่อ ปราบไตรจักร ได้กลายมาเป็นชื่อชุดแข่งขันของฟุตบอลทีมชาติไทยตั้งแต่เดือนมกราคม พ.ศ. 2560 โดย วาริกซ์สปอร์ต เป็นชุดเยือนสีขาวล้วน คู่กับ ไชยานุภาพ ช้างทรงของสมเด็จพระนเรศวรมหาราช ซึ่งเป็นชุดเหย้าสีดำล้วน

อ้างอิง
-------

1. ↑  สมเด็จพระนเรศวรทรงยุทธหัตถีกับพระมหาอุปราชา[*ลิงก์เสีย*] เว็บ โบราณคดีไทย
2. ↑  พระราชพงศาวดารกรุงเก่า ฉบับหลวงประเสริฐอักษรนิติ์
3. ↑  สงครามครั้งที่ 10 สงครามยุทธหัตถี เก็บถาวร 2008-02-12 ที่ เวย์แบ็กแมชชีน ราชการสงครามในสมเด็จพระนเรศวรมหาราช
4. ↑  "วาริกซ์ สปอร์ต เปิดตัวเสื้อแข่งทีมชาติไทย". *โลกวันนี้*. 2017-02-27. สืบค้นเมื่อ 2017-03-23.[*ลิงก์เสีย*]

แหล่งข้อมูลอื่น
---------------

* พระราชพงศาวดารกรุงศรีอยุธยา ตอนยุทธหัตถี เก็บถาวร 2009-01-30 ที่ เวย์แบ็กแมชชีน
* คชลักษณ์ www.Surin.net เก็บถาวร 2009-06-12 ที่ เวย์แบ็กแมชชีน
* พระราชพิธีรับและสมโภชขึ้นระวางช้างสำคัญ เก็บถาวร 2011-07-19 ที่ เวย์แบ็กแมชชีน
* ช้างและช้างเผือก โดย พลเรือตรี อังกุศ ธชาลุภัฏ เก็บถาวร 2009-10-08 ที่ เวย์แบ็กแมชชีน
* ช้างไทยในราชสำนัก
* ตำราช้าง นิตยสารสกุลไทย เก็บถาวร 2008-01-18 ที่ เวย์แบ็กแมชชีน
* สถาบันคชบาลแห่งชาติ เก็บถาวร 2009-10-11 ที่ เวย์แบ็กแมชชีน
**เบส** หรือ **อีเบส** เป็นสุนัขทรงเลี้ยงในพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัวที่ปรากฏในพระราชหัตถเลขา แต่จากที่พระองค์มีพระราชกรณียกิจจำนวนมากและไม่มีเวลาให้กับสุนัขนี้ พระองค์จึงพระราชทานให้พระเจ้าบรมวงศ์เธอ กรมหลวงทิพยรัตนกิริฎกุลินีทรงเลี้ยงต่อ

ประวัติ
-------

เบส หรือ อีเบส เป็นสุนัขพันธุ์เทร์เรีย (Terrier) เพศเมีย มีขนสีขาวสะอาด เป็นหนึ่งในสุนัขทรงเลี้ยงเท่าที่ปรากฏนามในพระบาทสมเด็จพระจุลจอมเกล้าเจ้าอยู่หัว แต่สุนัขนี้มีความฉลาดเฉลียว พระบาทสมเด็จพระจุลจอมเกล้าเจ้าอยู่หัวมีพระราชหัตถเลขาแด่พระเจ้าบรมวงศ์เธอ กรมหลวงทิพยรัตนกิริฎกุลินี พระราชขนิษฐา ให้ทรงทราบเกี่ยวกับสุนัขนี้ ความว่า *"...รับรองว่าอีเบสนี้ฉลาดเป็นแน่ เดี๋ยวนี้รู้ภาษากว่าอ้ายปรินซ์ [สุนัขทรงเลี้ยงเพศผู้] เสียแล้ว ทั้งอ่อนกว่า..."*

แต่เบสมีข้อเสียคือดีใจอย่างตื่นตูมเมื่อได้พบกับเจ้าของ ซึ่งในขณะนั้นพระบาทสมเด็จพระจุลจอมเกล้าเจ้าอยู่หัวยังทรงเลี้ยงอยู่ ทรงกล่าวว่า *"...เวลาฉันตื่นนอน ต้องให้คนยึดไว้เสียให้แน่นจนความดีใจนั้นซาแล้วจึงปล่อย"* และ *"...เวลาไปไหนกลับมาเร่งรวังตัว อาจจะโผนขึ้นถึงหน้าอกนอนหงายทั้วยืนด้วยความคิดถึง แลกระโดดขึ้นกระโดดลงบนตักตะกุยตะกายจนเลือดออก"* และทรงกล่าวสรุปว่าเบสเป็นสุนัขที่ *"...สันดานยินดีแรง..."* แม้จะซุกซนและมีแรงเยอะ โดยทรงกล่าวว่า *"...เพราะตีนมันตีนเดียวถีบอ้ายปรินซ์นอนหงาย"* แต่พระองค์ยืนยันว่าเบสไม่ดุ และกินค่อนข้างจุเสียด้วย

แม้พระบาทสมเด็จพระจุลจอมเกล้าเจ้าอยู่หัวจะทรงมีพระเมตตาต่อเบส และเบสก็จะแสดงความจงรักภักดีต่อพระองค์มากก็ตาม แต่ก็ทรงตระหนักว่าเบสเป็นสุนัขที่ชอบอยู่ใกล้ชิดกับเจ้าของตลอดเวลา แต่ด้วยมีพระราชกิจต่าง ๆ ทำให้พระองค์ไม่สามารถมีเวลาให้แก่เบสได้ รวมทั้งนิสัยของเบสที่มักจะเห่าเสียงดัง จึงพระราชทานเบสแก่พระเจ้าบรมวงศ์เธอ กรมหลวงทิพยรัตนกิริฎกุลินีทรงเลี้ยงต่อ พระองค์อนุญาตให้กรมหลวงทิพยรัตนกิริฎกุลินีเฆี่ยนตีเบสได้หากสร้างความเดือดร้อนวุ่นวาย แต่ทรงกำชับว่าเบสควรผสมพันธุ์กับปรินซ์ สุนัขทรงเลี้ยงเพศผู้ที่มีสีขาวเช่นเดียวกัน และไม่ทรงต้องการให้เบสไปผสมพันธุ์กับสุนัขอื่น พระองค์กล่าวว่า *"...ที่หวงเช่นนี้เพราะหมาที่ขาวบริสุทธิ์เป็นแก้วแท้มีอ้ายปรินซ์กับอีเบส 2 ตัวเท่านั้น ที่มาใหม่ก็ไม่ขาวเหมือน..."*

อ้างอิง
-------

* ศันสนีย์ วีระศิลป์ชัย. "รัชกาลที่ 5 กับสุนัขทรงเลี้ยง". *ศิลปวัฒนธรรม*. 36 : 5 สิงหาคม 2558, หน้า 21-23
สำหรับพรรคการเมืองที่เป็นเตรียมเป็นพรรคสำรองของพรรคก้าวไกล ดูที่ พรรคก้าวใหม่

**พรรคก้าวใหม่** เป็นพรรคการเมืองของไทยในอดีตที่จดทะเบียนเป็นลำดับที่ 3/2563 เมื่อวันที่ 14 เมษายน 2563 มีนางวรนารถ ดวงอุดม และนายสกัณห์ อายุรพงค์ เป็นหัวหน้าพรรคและเลขาธิการพรรค

ต่อมาในวันที่ 20 พฤษภาคม 2563 นายเดชา ดาราศรีศักดิ์ ได้ยื่นหนังสือลาออกจากตำแหน่งเหรัญญิกพรรค ซึ่งทางพรรคได้ทราบการลาออกในวันเดียวกัน ทำให้เหลือคณะกรรมการบริหารพรรคทั้งสิ้น 6 คน

พรรคก้าวใหม่สิ้นสภาพความเป็นพรรคการเมืองเมื่อวันที่ 19 พฤษภาคม 2565 เนื่องจากทางพรรคก้าวใหม่ไม่สามารถดำเนินการตามมาตรา 33 วรรคหนึ่ง (2) แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ได้ ก่อนที่ชื่อก้าวใหม่จะเป็นที่พูดถึงว่าเป็นชื่อพรรคสำรองของพรรคก้าวไกล ในกรณีที่พรรคก้าวไกลถูกยุบพรรค

อ้างอิง
-------

1. ↑  ประกาศนายทะเบียนพรรคการเมือง เรื่อง รับจดทะเบียนจัดตั้งพรรคก้าวใหม่
2. ↑  ประกาศนายทะเบียนพรรคการเมือง เรื่อง การเปลี่ยนแปลงกรรมการบริหารพรรคก้าวใหม่
3. ↑  ประกาศ กกต. 'พรรคก้าวใหม่' สิ้นสภาพความเป็นพรรคการเมือง!
4. ↑  สัญญาณชัดยุบก้าวไกล! 'ธนาธร' บอก สส.เตรียมย้ายรังไป 'พรรคก้าวใหม่'
**วัดสนามเหนือ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 ตำบลปากเกร็ด อำเภอปากเกร็ด จังหวัดนนทบุรี ริมแม่น้ำเจ้าพระยา มีท่าเรือสามารถข้ามไปยังเกาะเกร็ดได้ ตรงข้ามกับวัดปรมัยยิกาวาส

วัดน่าจะสร้างขึ้นในสมัยหลังขุดคลองลัดเกร็ด เดิมชื่อ **วัดสนาม** เมื่อพม่าบุกยึดนนทบุรี วัดได้กลายเป็นวัดร้างและได้ตั้งเป็นวัดใหม่เมื่อ 24 มีนาคม พ.ศ. 2372 และได้รับพระราชทานวิสุงคามสีมาเมื่อ 12 เมษายน พ.ศ. 2412 พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินมาพระราชทานผ้ากฐินหลวงวัดรามัญในนนทบุรี 4 วัด ซึ่งรวมถึงวัดนี้ด้วย ในปัจจุบัน พระปลัดประสิทธิ ถาวระมฺโม (อาจารย์ประสิทธิ หินนท์) ได้รับการแต่งตั้งให้ดำรงตำแหน่งเจ้าอาวาสวัดสนามเหนือเมื่อวันที่ 11 มกราคม พ.ศ. 2555

อาคารเสนาสนะของวัด คือ โบสถ์ ลานพระพุทธรูปใต้ต้นโพธิ์ มีพระพุทธรูปปางเกศธาตุที่มีอายุมากกว่า 400 ปี วัดมีพระศรีจุฬามณีเจดีย์ เป็นเจดีย์เหลี่ยมย่อมุมไม้สิบสองอยู่กลางสระน้ำ สร้างเมื่อ พ.ศ. 2429 สูง 16 เมตร เป็นเจดีย์ทรงมอญ นอกจากนั้นยังมีพิพิธภัณฑ์หอศิลป์วัดสนามเหนือ ในช่วงวันเสาร์-อาทิตย์ มีตลาดนัดบริเวณวัด

อ้างอิง
-------

1. ↑  "เกาะเกร็ด สัมผัสวิถีชีวิตชาวมอญ". *สนุก.คอม*.
2. ↑  "วัดสนามเหนือ". *กระทรวงการท่องเที่ยวและกีฬา*.[*ลิงก์เสีย*]
3. ↑  "พระศรีจุฬามณีเจดีย์ วัดสนามเหนือ". *คลังทรัพยากรการศึกษาแบบเปิด*.[*ลิงก์เสีย*]
4. ↑  "วัดสนามเหนือ (วัดตรงข้ามเกาะเกร็ด) อ.ปากเกร็ด นนทบุรี". *ทัวร์วัดไทย*.
**วัดอุทัยธรรมาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำปลาทิว เขตลาดกระบัง กรุงเทพมหานคร

วัดอุทัยธรรมารามเป็นวัดลำดับที่ 13 ในเขตลาดกระบัง ประวัติการสร้างวัด นายอุทัยและนางทองดี หุ่นอยู่ ถวายที่ดินจำนวน 8 ไร่ เพื่อสร้างวัด ประชาชนในพื้นที่ได้ช่วยกันสร้างสำนักสงฆ์ให้ชื่อว่า **สำนักสงฆ์สารีบุตร** ตั้งแต่ปี พ.ศ. 2515 กระทรวงศึกษาธิการประกาศตั้งวัดที่ถูกต้องตามกฏหมายเมื่อวันที่ 4 มกราคม พ.ศ. 2538 ผู้ขออนุญาตให้สร้างวัดคือ นายอุทัย หุ่นอยู่ โดยใช้นามวัดว่า "วัดอุทัยธรรมาราม" โดยมีพระครูสถิตปัญญาพิมล เป็นเจ้าอาวาสรูปแรก และมีพระครูอุทัยธรรมวัตร (คงศักฐิ์ ปณฺฑิโต) เป็นเจ้าอาวาสรูปปัจจุบัน วัดได้รับพระราชทานวิสุงคามสีมาเมื่อวันที่ 22 มกราคม พ.ศ. 2550

พื้นที่ภูมิประเทศบริเวณโดยรอบวัด เป็นที่ราบลุ่ม ประชากรมีอาชีพกสิกรรม ทำนา เลี้ยงปลา อาณาเขตมีพื้นที่ก่อสร้างเสนาสนะ จำนวน 8 ไร่

อ้างอิง
-------

1. ↑  "ประกาศกระทรวงศึกษาธิการ เรื่อง ตั้งวัดในพระพุทธศาสนา (วัดอุทัยธรรมาราม)" (PDF). ราชกิจจานุเบกษา.
2. ↑  "วัดอุทัยธรรมาราม". พระสังฆาธิการ.
3. ↑  "รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2017-10-13. สืบค้นเมื่อ 2021-03-03.
**ดร.ไพร พัฒโน** (เกิด 7 มกราคม พ.ศ. 2507) กรรมการบริหารพรรคเศรษฐกิจไทย อดีตสมาชิกสภาผู้แทนราษฎรจังหวัดสงขลา 2 สมัย เป็นอดีตนายกเทศมนตรีเทศบาลนครหาดใหญ่

ประวัติ
-------

ดร.ไพร เกิดเมื่อวันที่ 7 มกราคม พ.ศ. 2507 เป็นบุตรของนายไสว พัฒโน อดีตรัฐมนตรีหลายกระทรวง กับนางละเอียด พัฒโน สำเร็จการศึกษาระดับปริญญาตรี นิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ ระดับปริญญาโทด้านการตลาด จาก College of Natre Dame ประเทศสหรัฐอเมริกา และระดับปริญญาเอก สาขารัฐประศาสนศาสตร์ จากมหาวิทยาลัยราชภัฏสวนดุสิต สมรสกับนางทิพย์วรรณ พัฒโน มีธิดา 3 คน

งานการเมือง
-----------

ดร.ไพร เคยเป็นอาจารย์ประจำคณะวิทยาการจัดการ มหาวิทยาลัยสงขลานครินทร์ สาขาการตลาด ก่อนที่จะลาออกมาลงสมัครรับเลือกตั้งสมาชิกสภาผู้แทนราษฎร และได้รับเลือกครั้งแรกในปี พ.ศ. 2539 สังกัดพรรคประชาธิปัตย์ และต่อมาก็ได้รับเลือกอีก 1 ครั้ง ในปี พ.ศ. 2544 ก่อนที่จะลาออกมาเป็นนายกเทศมนตรีเทศบาลนครหาดใหญ่ จนถึงปี พ.ศ. 2564 ซึ่งมีประกาศเลือกตั้งนายกเทศมนตรีทั่วประเทศไทย 

กระทั่งวันศุกร์ที่ 11 มีนาคม พ.ศ. 2565 นายไพรได้ยื่นหนังสือลาออกจากการเป็นสมาชิกพรรคประชาธิปัตย์โดยได้โพสต์ภาพหนังสือลาออกลงเพจเฟซบุ๊ก โดยในวันพฤหัสบดีที่ 17 มีนาคม พ.ศ. 2565 นายไพรได้ให้สัมภาษณ์กับผู้สื่อข่าวว่าได้ย้ายมาสังกัด พรรคเศรษฐกิจไทย พร้อมกับประกาศว่าตัวเองเป็นหนึ่งในคณะกรรมการบริหารพรรคในการเลือกตั้งคณะกรรมการบริหารพรรคชุดใหม่ในการประชุมใหญ่สามัญประจำปี ในวันศุกร์ที่ 18 มีนาคม พ.ศ. 2565

### สมาชิกสภาผู้แทนราษฎร

ดร.ไพร ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสงขลา สังกัดพรรคประชาธิปัตย์
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสงขลา สังกัดพรรคประชาธิปัตย์

เครื่องราชอิสริยาภรณ์
---------------------

* พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)

อ้างอิง
-------

1. ↑  ประวัติผู้สมัคร ส.ส.[*ลิงก์เสีย*] กรมการปกครอง
2. ↑  ไพร พัฒโน - ข่าวไทยรัฐออนไลน์
3. ↑  ‘ไพร พัฒโน’ อดีตส.ส.สงขลา โบกมือลา ประชาธิปัตย์ อีกราย
4. ↑  ‘ไพร พัฒโน’ ทิ้งปชป. เข้าพรรคธรรมนัส ชน ‘พปชร.-หลานนิพนธ์’ ทวงคืนเขต 2 สงขลา
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-05-25 ที่ เวย์แบ็กแมชชีน, เล่ม ๑๑๙ ตอนที่ ๒๑ ข หน้า ๓๐, ๔ ธันวาคม ๒๕๔๕
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๖๘, ๑ ธันวาคม ๒๕๔๓
**มารีอา อันโตนีอาแห่งเนเปิลส์และซิซิลี** (14 ธันวาคม 1784 – 21 พฤษภาคม 1806) เป็นพระราชธิดาพระองค์เล็กในพระเจ้าแฟร์ดีนันโดที่ 1 แห่งซิซิลีทั้งสอง กับมารีอา คาโรลีนา แห่งออสเตรีย สมเด็จพระราชินีแห่งเนเปิลส์และซิซิลี เป็นพระชายาพระองค์แรกในอนาคตพระเจ้าเฟร์นันโดที่ 7 แห่งสเปน ขณะทรงเป็นรัชทายาทแห่งราชบัลลังก์สเปน ทำให้เจ้าหญิงมารีอาทรงดำรงพระอิสริยยศ **เจ้าหญิงแห่งอัสตูเรียส**

พระประวัติ
----------

ทรงเป็นที่รู้จักในพระนาม **มารีอา อันโตนีอา** ประสูติ ณ พระราชวังกาแซร์ตาในกาแซร์ตา ราชอาณาจักรเนเปิลส์ ทรงได้รับพระนามตามพระมาตุจฉาของพระองค์ คือ มารี อ็องตัวแน็ต สมเด็จพระราชินีแห่งฝรั่งเศส ทรงเป็นหญิงสาวที่มีความฉลาดหลักแหลม มีพระอัจฉริยภาพ โดยทรงเรียนรู้ได้หลายภาษา แม้ขณะมีพระชนมายุเพียง 17 พรรษาเท่านั้น

อภิเษกสมรส
----------

เจ้าหญิงมารีอา อันโตนีอา
เพื่อทำให้พระราชวงศ์เกี่ยวดองกันเป็นพระญาติ เจ้าหญิงมารีอาทรงหมั้นหมายกับเจ้าชายเฟร์นันโด เจ้าชายแห่งอัสตูเรียส ขณะที่ฟรันซิส พระเชษฐา ทรงหมั้นหมายกับพระขนิษฐาของเจ้าชายเฟร์นันโด คือ อินฟันตามาริอา อิซาเบล แห่งสเปน ในวันที่ 6 ตุลาคม 1802 เจ้าหญิงมารีอาทรงเข้าพิธีอภิเษกสมรสกับ เจ้าชายเฟร์นันโด เจ้าชายแห่งอัสดูเรียส ที่เมืองบาร์เซโลนา ราชอาณาจักรสเปน

เจ้าหญิงมารีอา อันโตนีอา (พระองค์ที่ 4 จากทางซ้าย) ทรงพักผ่อนพระอิริยาบถร่วมกับพระบรมวงศานุวงศ์สเปน ขณะเสด็จเยือน มหาวิทยาลัยบาเลนเซีย ค.ศ. 1802 ไม่นานหลังจากทรงอภิเษกสมรส
ทรงล้มเหลวในการมีพระประสูติกาลพระรัชทายาทสืบราชบัลลังก์ โดยทรงครรภ์ถึง 2 ครั้งในปี 1804 และ 1805 และทรงตกพระโลหิตทั้ง 2 ครั้ง สมเด็จพระราชินีมารีอา คาโรลีนา พระราชมารดาของพระองค์ ทรงเกลียดชังฝรั่งเศสมาก ตั้งแต่การประหารพระเชษฐภคินีและพระเชษฐภาดาของพระราชินีในการปฏิวัติฝรั่งเศส สเปนก็กำลังจะถูกนโปเลียน โบนาปาร์ต ยึดครองได้ง่ายขึ้น มีข่าวลือว่าพระราชินีมารีอา คาโรลีนาทรงต้องการให้พระราชธิดาวางยาพิษสมเด็จพระราชินีแห่งสเปน และ มานูเอล โกดอย นายกรัฐมนตรีสเปน แต่ส่วนใหญ่ไม่เป็นความจริงเนื่องจากเหตุผลหลายประการ แต่พระสัสสุของเจ้าหญิงมารีอา อันโตนีอา คือ สมเด็จพระราชินีมารี ลุยซาแห่งสเปน ไม่โปรดพระสุณิสา และทรงสร้างข่าวลือเรื่องการวางยาพิษภายในราชวงศ์ฮาพส์บวร์ค แม้แต่การยึดหนังสือ และฉลองพระองค์ไปตรวจสอบเพื่อที่จะทำให้พระสุณิสาเสื่อมเสียพระเกียรติ[]

สิ้นพระชนม์
-----------

เจ้าหญิงมารีอา อันโตนีอา เจ้าหญิงแห่งอัสตูเรียส สิ้นพระชนม์ด้วยพระโรควัณโรค เมื่อวันที่ 21 พฤษภาคม 1806 ที่พระราชวังอารังฆูเอซในเมืองอารังฆูเอซ ราชอาณาจักรสเปน เกิดข่าวลือว่าทรงถูกวางยาพิษโดยพระราชินีมารีอา ลุยซา แห่งสเปน และโกดอย แม้ว่าจะไม่มีพยานหลักฐาน อย่างไรก็ตาม พระราชินีมารีอา คาโรลีนาแห่งเนเปิลส์และซิซิลี ก็ทรงปักใจเชื่อว่าเกิดขึ้นจริง พระเจ้าแฟร์ดินันโด พระราชบิดาของพระองค์ทรงรวมเนเปิลส์กับซิซิลีเป็นราชอาณาจักรซิซิลีทั้งสอง ได้ในทศวรรษหลังจากการสิ้นพระชนม์ของพระองค์

พระศพถูกฝังที่เอลเอสโกเรียลในสเปน โดยพระสวามีของพระองค์ได้ทรงแต่งงานใหม่อีกถึง 3 ครั้ง

1. ↑  Susan (2015-11-11). "Maria Antonia of Naples and Sicily, Princess of Asturias". *Unofficial Royalty* (ภาษาอังกฤษแบบอเมริกัน). สืบค้นเมื่อ 2022-11-16.
ระวังสับสนกับ วัดโตนด (กรุงเทพมหานคร)

**วัดตะโน** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางแวก ในแขวงบางแวก เขตภาษีเจริญ กรุงเทพมหานคร ปัจจุบันมีเจ้าอาวาสคือ พระครูภาวนาสิทธิวรวัฒน์ (พิพัฒน์ จิตฺตวฑฺโฒ)

รายงานของกรมการศาสนาระบุว่าวัดตะโนตั้งเป็นวัดและได้รับพระราชทานวิสุงคามสีมาเมื่อปี พ.ศ. 2453 ในขณะที่แหล่งข้อมูลอื่นกล่าวว่าไม่ปรากฏประวัติการสร้าง ทราบแต่เพียงว่าเป็นวัดโบราณอายุสมัยอยุธยา พระอุโบสถขนาด 5 ห้อง รูปทรงแบบอยุธยาตอนปลาย ทำหลังคากันสาดยื่นด้านหน้า หันหน้าสู่คลองบางแวก ระดับพื้นของอุโบสถอยู่ต่ำราว 80 เซนติเมตร ในอุโบสถมีภาพจิตรกรรมฝาผนัง

วัดตะโนมีชื่อเสียงด้านเครื่องรางของขลังที่สร้างโดยเกจิอาจารย์ หลวงพ่อโชติ รุฬหผโล วัตถุมงคลที่ท่านสร้างมีหลายประเภทคือ ตะกรุด เชือกคาดเอว พระเนื้อผง และเหรียญ มีพุทธคุณเด่นทางอยู่ยงคงกระพัน มีสมัยหนึ่งเชือกคาดได้รับความนิยมมาก เชือกคาดมีลักษณะถักเป็นลายจระเข้ขบฟัน หัวเป็นตะกร้อ หางเชือกเป็นบ่วงแน่นหนา มีทั้งผ้าขาวและผ้าเหลือง

อ้างอิง
-------

1. ↑  "วัดตะโน". *พระสังฆาธิการ*.
2. ↑  "รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2017-10-13. สืบค้นเมื่อ 2020-10-26.
3. ↑  กรรณิการ์ สุธีรัตนาภิรมย์. "กรุงธนบุรีในสมัยอยุธยาถึงต้นรัตนโกสินทร์" (PDF). มหาวิทยาลัยศิลปากร. p. 254.
4. ↑  "'เชือกคาด'สุดยอดเครื่องรางของขลัง". *คมชัดลึก*. 6 กันยายน 2555.
**ชัคกี้ ธัญญรัตน์** (ชื่อเล่น: บุ๋ม) อดีตนักกีตาร์ฝีมือดี ที่ได้รับการยอมรับ จนได้รับฉายาว่า **กีตาร์เทพ**

ประวัติ
-------

ชัคกี้ ธัญญรัตน์ มีชื่อจริงว่า **ชูศักดิ์ ธัญญรัตนางกูร** จบการศึกษาจากโรงเรียนเซนต์คาเบรียล เริ่มเล่นกีตาร์เมื่ออายุได้ 13-14 ปี ได้ชื่อเล่นจากเพื่อน ๆ ว่า "บุ๋ม" มาจากชื่อสุนัขตัวรักที่เจ้าตัวเลี้ยงไว้ จากนั้นเมื่อจบ ม.ศ. 3 จึงได้ไปเดินทางไปศึกษาต่อทางด้านดนตรีและสวนศาสตร์ ที่สหรัฐอเมริกา และเข้าศึกษาต่อระดับอุดมศึกษาที่สถาบันเทคโนโลยีแมสซาชูเซตส์ หรือ M.I.T.

เมื่อจบการศึกษาแล้ว ได้เดินทางกลับประเทศไทย ได้มีผลงานร่วมวงร็อคเคสตร้า ร่วมกับชัชชัย สุขขาวดี หรือ หรั่ง ร็อคเคสตร้า ในอัลบั้มที่ 2 "เทคโนโลยี" (2527) และอัลบั้มที่ 3 "Special One" (2528) นอกจากนั้นยังเคยร่วมงานกับวงคาไลโดสโคป วงบลูแพลนเนต (มี ปู แบล็กเฮด เป็นนักร้องนำ)

นอกจากนี้แล้วยังเคยร่วมงานกับคาราวาน ในชุด "อานนท์" และ "1985" มีผลงานเดี่ยวชื่อชุด "ศรัทธา" (2528) ร่วมงานกับนุภาพ สวันตรัจน์, ปานศักดิ์ รังสิพราหมณกุล, อู๊ด ยานนาวา, มงคล อุทก และสุรชัย จันทิมาธร จากวงคาราวาน

ชัคกี้ ธัญญรัตน์ เสียชีวิตด้วยอาการไตวาย ในปี พ.ศ. 2542

ผลงาน
-----

### สตูดิโออัลบั้ม

*ชัคกี้ ธัญรัตน์ - ศรัทธา (2528)*

1. คน คน
2. ชาวกรุง'85
3. เคยสัญญา
4. มาลี
5. เดียวดาย
6. รั้ว
7. รักคุณเท่าฟ้า
8. เงาร้าย
9. สันติภาพ
10. Listen to the sound

  

*ชัคกี้ ธัญญรัตน์ และ บลูแพลนเนต - พาฝัน (2533)*

1. พาฝัน
2. มั่นใจ
3. พรุ่งนี้ยังมี
4. คนจนจน
5. อำนาจเงิน
6. ไม่มีแล้ว
7. กฎเกณฑ์
8. ใช่เลย
9. เรือเร่

### บลูแพลนเนต

อานนท์ สายแสงจันทร์ (ปู) - ร้องนำ (ต่อมาไปตั้งวง Black Head อันโด่งดัง)

ชัคกี้ ธัญญรัตน์ - กีตาร์ (อดีต Rockestra)

นุสรณ์ พจน์พิพัฒน์ (ป้อ) - คีย์บอร์ด (ต่อมาไปอยู่วง The Olarn Project)

เกียรติชัย แซ่โอ้ว (หมู) - เบส (หรั่ง Rockestra/ มือเบสร้อยวง)

ชูชาติ หนูด้วง (โก้) - กลอง (ต่อมาไปอยู่วงคาราบาว)

### อัลบั้มรับเชิญ

*ร็อคเคสตร้า - เทคโนโลยี (2527)*

*ร็อคเคสตร้า - Special One (2528)*

*คาราวาน - 1985 (2528)*

*พงษ์เทพ กระโดนชำนาญ - ยิ้มเหงา ๆ (2531) เล่นคีย์บอร์ด ในเพลง ยิ้มเหงา ๆ*

*คาราวาน - อานนท์ (2532)*

*มงคล อุทก - คนไร้ราก (2532) เล่นกีตาร์ ในเพลง นํ้าใต้นํ้าตา*

*มงคล อุทก - โอ้ย..ชีวิต (2534) โซโล่กีตาร์ ในเพลง หัวใจแก่ๆ*

*โดม มาร์ติน - กุหลาบไฟ* 
(2537)

อ้างอิง
-------

1. ↑  "กระดานความคิด". คลังข้อมูลเก่าเก็บจากแหล่งเดิมเมื่อ 2007-09-28. สืบค้นเมื่อ 2007-07-23.
2. ↑  บทสัมภาษณ์ในนิตยสาร "วัยหวาน" ฉบับที่ 52 ประจำวันที่ 25 ธันวาคม พ.ศ. 2528
3. ↑  "พี่หรั่งและพี่ชักกีให้สัมภาษณ์เกี่ยวกับ ALBUM เทคโนโลยี่ เมื่อ สิงหาคม 2527 - พระจันทร์สีส้ม". คลังข้อมูลเก่าเก็บจากแหล่งเดิมเมื่อ 2007-08-25. สืบค้นเมื่อ 2007-07-23.
4. ↑  วงร็อคเคสตร้า วงร็อคระดับตำนานเมืองไทยยุค 80s
5. ↑  ก่อตั้งวงบลูแพลนเนต
6. ↑  "แจ๊กส์.. เฟสติวัล". คลังข้อมูลเก่าเก็บจากแหล่งเดิมเมื่อ 2007-09-29. สืบค้นเมื่อ 2007-07-23.
7. ↑  ร่วมงานกับวงคาราวาน[*ลิงก์เสีย*]
8. ↑  "จากการร่วมโหวตจากเพื่อนๆในเวปได้ผลสรุปออกมาดังนี้ครับ". คลังข้อมูลเก่าเก็บจากแหล่งเดิมเมื่อ 2007-10-21. สืบค้นเมื่อ 2007-10-21.

แหล่งข้อมูลอื่น
---------------

* *แม้เราจะไม่พบกัน* (กีตาร์โดย ชัคกี้ ธัญญรัตน์)

| * ด
* ค
* ก
คาราวาน |
| --- |
| **สุรชัย จันทิมาธร** • **วีระศักดิ์ สุนทรศรี** • **ทองกราน ทานา** • **มงคล อุทก** |
| พงษ์เทพ กระโดนชำนาญ • อู๊ด ยานนาวา • ชัคกี้ ธัญญรัตน์ |
**วัดเจียระดับ** เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในแขวงลำผักชี เขตหนองจอก กรุงเทพมหานคร ปัจจุบันพระครูสุภัทรวิหารการ (เกียรติศักดิ์ ฐิติโก) ดำรงตำแหน่งเจ้าอาวาส

วัดเจียระดับเดิมมีฐานะเป็น **สำนักสงฆ์เจียระดับ** ซึ่งได้รับการถวายที่ดินจากตาวินและยายเล็กเมื่อ พ.ศ. 2523 นายสุทิน พาหุกุล เป็นผู้ขออนุญาตสร้างวัดกับทางราชการ และกระทรวงศึกษาธิการประกาศตั้งเป็นวัดเมื่อวันที่ 13 ตุลาคม พ.ศ. 2529 จากนั้นมีการส่งพระมาอยู่ที่วัด 4–5 รูป แต่อยู่ไม่ได้เพราะมีความลำบากมาก สมเด็จพระมหาวีรวงศ์ (วิน ธมฺมสาโร) จึงส่งพระครูสุภัทรวิหารการมาเป็นเจ้าอาวาส ท่านได้ดำเนินการสร้างวัดต่อมา จนกระทั่งวันที่ 30 พฤศจิกายน พ.ศ. 2561 พระครูสุภัทรวิหารการได้ละสังขารไปและมีพิธีพระราชทานเพลิงศพเมื่อวันที่ 23 มีนาคม พ.ศ. 2562 พระครูสังฆรักษ์เกียรติศักดิ์ ฐิติโก หลานของพระครูสุภัทรวิหารการ ได้เข้ารับตำแหน่งเจ้าอาวาสสืบต่อมา

วัดเจียระดับมีการจัดงานประเพณีแบบท้องถิ่นภาคใต้ในวันสารทเดือนสิบ มีการทำบุญเลี้ยงพระและบังสุกุลเพื่ออุทิศส่วนบุญส่วนกุศลแด่บรรพบุรุษผู้ล่วงลับ มีพิธีแห่หมฺรับและชิงเปรตซึ่งจัดขึ้นเป็นประจำทุกปี

อ้างอิง
-------

1. ↑  "ประกาศกระทรวงศึกษาธิการ เรื่อง ตั้งวัดในพระพุทธศาสนา" (PDF). ราชกิจจานุเบกษา.
2. ↑  "ประวัติของวัดเจียระดับ".[*ลิงก์เสีย*]
3. ↑  "กปน. สืบทอดประเพณี "สารทเดือนสิบ" ร่วมทำบุญ ณ วัดเจียระดับ". การประปานครหลวง. คลังข้อมูลเก่าเก็บจากแหล่งเดิมเมื่อ 2021-02-10. สืบค้นเมื่อ 2021-02-09.
**วัดเทพสรธรรมาราม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านใหม่ อำเภอเมืองปทุมธานี จังหวัดปทุมธานี มีพระวัชรญาณมุนี (พระอาจารย์เทียนชัย ชัยทีโป) เป็นเจ้าอาวาส

วัดเทพสรธรรมาราม เดิมเป็น **สถานปฏิบัติธรรมบายตึ๊กเจีย** ตั้งวัดเมื่อวันที่ 10 มกราคม พ.ศ. 2555 ได้รับพระราชทานวิสุงคามสีมาเมื่อวันที่ 25 กุมภาพันธ์ พ.ศ. 2563 คำว่า *บายตึ๊กเจีย* เป็นภาษาเขมร เป็นคำที่หลวงปู่สรวงมักกล่าวให้พรเสมอ ๆ คำว่าบายเป็นภาษาเขมร แปลว่าข้าว ตึ๊ก แปลว่าน้ำ และเจียแปลว่าดี รวมแล้วคำว่าบายตึ๊กเจีย แปลว่าข้าวน้ำดี

วัดเทพสรธรรมารามประดิษฐานพระพุทธปฏิมา พระสีวลี พระอุปคุต พระเศรษฐีนวโกฎิ องค์พ่อจตุคามรามเทพ พระพรหม พระโพธิสัตว์กวนอิม หลวงปู่ทวด สมเด็จพระพุฒาจารย์ (โต พฺรหฺมรํสี) ฤๅษีตาไฟ รูปเหมือนของหลวงปู่สรวงองค์ใหญ่

อ้างอิง
-------

1. ↑  "'วัดเทพสรธรรมาราม' สร้างวัตถุมงคล 'หลวงปู่สรวง' ระดมทุนสร้างโบสถ์หลังแรก". แนวหน้า.
2. ↑  "SBL บันทึกประเทศไทย ฉบับที่ 117 จังหวัดปทุมธานี". p. 42.
3. ↑  "วัดเทพสรธรรมาราม". อำเภอเมืองปทุมธานี จังหวัดปทุมธานี.
4. ↑  "วัดเทพสรธรรมาราม (บายตึ๊กเจีย) จ.ปทุมธานี จัดพิธีเททองหล่อหลวงปู่สรวง รายได้สร้างพระอุโบสถ". ข่าวสด.
**อีเห็นหน้าขาว** หรือ **อีเห็นหูด่าง** (อังกฤษ: Small-toothed palm civet) เป็นสัตว์จำพวกชะมดและอีเห็น มีชื่อวิทยาศาสตร์ว่า *Arctogalidia trivirgata* มีรูปร่างหน้าตาคล้ายอีเห็นเครือ (*Paguma larvata*) แต่มีขนาดเล็กกว่า มีสีขนที่แตกต่างหลากหลายออกไป ในบางตัวอาจมีสีน้ำตาลแดง บางตัวเป็นสีน้ำตาลดำ มีลักษณะเด่นคือ ขอบใบหูจะมีสีขาว บริเวณหลังมีแถบสีดำ 3 เส้นพาดเป็นทางยาวจนถึงโคนหาง บางตัวอาจมีลายเส้นสีขาวพาดยาวมาจรดปลายจมูก หางมีความยาวมากใช้สำหรับทรงตัวบนต้นไม้ ตัวเมียจะมีเต้านม 2 คู่ และมีต่อมกลิ่นด้วย

มีความยาวลำตัวและหัว 43-53 เซนติเมตร ความยาวหาง 51-56 เซนติเมตร น้ำหนัก 2-2.5 กิโลกรัม

มีการกระจายพันธุ์ตั้งแต่รัฐอัสสัม, พม่า, ไทย, ลาว, กัมพูชา, เวียดนาม, มาเลเซีย, เกาะสุมาตรา, เกาะชวาและเกาะบอร์เนียว มีชนิดย่อยทั้งหมด 14 ชนิด (ดูในตาราง)

มีพฤติกรรมอาศัยอยู่ในป่าที่อุดมสมบูรณ์ เช่น ป่าดิบชื้น, ป่าเบญจพรรณ ใช้ชีวิตส่วนใหญ่ตามลำพังและหากินบนต้นไม้เป็นส่วนใหญ่ ยกเว้นในช่วงผสมพันธุ์หรือมีลูกอ่อนที่จะอยู่ด้วยกันเป็นคู่ ออกหากินในเวลากลางคืน มีความปราดเปรียวว่องไวกว่าอีเห็นธรรมดา (*Paradoxurus hermaphroditus*) มาก โดยมักล่าสัตว์ที่อยู่บนต้นไม้เป็นอาหาร เช่น หนู, กระรอก, นก และช่วยควบคุมปริมาณกระรอกที่ทำลายสวนมะพร้าวไม่ให้มีมากไป สามารถผสมพันธุ์ได้ทั้งปี ใช้เวลาตั้งท้องนาน 45 วัน ออกลูกครั้งละ 2-3 ตัว

ไม่จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535

อ้างอิง
-------

* อีเห็นหูด่าง(อีเห็นหน้าขาว) Three-striped Palm Civet (อังกฤษ) เก็บถาวร 2016-03-04 ที่ เวย์แบ็กแมชชีน

1. ↑  สัตว์ป่าคุ้มครอง[*ลิงก์เสีย*]

แหล่งข้อมูลอื่น
---------------

 ข้อมูลที่เกี่ยวข้องกับ Arctogalidia trivirgata ที่วิกิสปีชีส์
**ดราก้อน ลี** (เกาหลี: 드래건 리; อังกฤษ: Dragon Lee) หรือที่ชาวเกาหลีใต้รู้จักกันในชื่อ **กอรยง** (เกาหลี: 거룡) เกิดวันที่ 12 สิงหาคม ค.ศ. 1958 ในประเทศเกาหลีใต้ เป็นทั้งนักแสดง, นักเทควันโด และฮับกิโด

ชื่อจริงของเขาคือ มุน กยองซอก (문경석; Moon Kyoung-seok) แต่ใช้ชื่อในการแสดงคือ กอรยง (거룡; Keo Ryong) ในเกาหลีใต้ ไม่นานหลังจากการเกิดของเขา ครอบครัวของเขาก็ได้ย้ายไปอยู่ที่สหภาพโซเวียต ที่ซึ่งเขาได้รับชื่อ *ยาคคาสเลฟ ยาคซิสนี* (รัสเซีย: Вячеслав Ясинский; อังกฤษ: Vyachaslev Yaksysnyi) ครอบครัวของเขายังคงอยู่ที่นั่นจนกระทั่งลีเป็นวัยรุ่น ภายหลังจากนั้น พวกเขาได้ย้ายไปอยู่ที่ประเทศเกาหลีใต้

จากนั้น เขาได้ศึกษาวิชาเทควันโดพร้อมกับเพื่อน กับนักแสดงชื่อ คิม แทจอง โดยได้เป็นช่วงหนึ่งของวิถีชีวิตเขา รวมถึง ลียังได้เริ่มศึกษาศิลปะการป้องกันตัวเกาหลีอย่างฮับกิโด ภายใต้การกำกับของ ฮวาง อินซิก

เมื่อลีได้อยู่ในโรงภาพยนตร์แห่งหนึ่ง ได้มีชายคนหนึ่งบอกว่าเขามีความคล้ายกับ บรูซ ลี ซึ่งนั่นถือเป็นคำชมเชยครั้งสำคัญเนื่องด้วย บรูซ ลี เป็นบุคคลทึ่ได้รับความนิยมในขณะนั้น และผู้ชายคนนั้นก็รู้จักกับผู้กำกับในฮ่องกงและได้ช่วยให้เขาเข้าสู่วงการในเวลาต่อมา

ในช่วงต้นทศวรรษ 1920 ของเขา ดราก้อน ลี ได้ย้ายไปยังฮ่องกง และได้ร่วมแสดงในภาพยนตร์ศิลปะการต่อสู้หลายเรื่อง บ่อยครั้งที่เขามักจะได้รับเครดิตในฐานะ บรูซ เลอี (*레이*; *Bruce Lei*) เนื่องด้วยเขามีลักษณะที่คล้ายกับ บรูซ ลี คนใหม่อย่างโดดเด่น ในบรรดาภาพยนตร์ทั้งหลายที่เขาได้รับเครดิตเป็นภาพยนตร์กึ่งสารคดีชุด *เดอะเรียลบรูซ ลี* (ค.ศ. 1973)

ดราก้อน ลี ได้ย้ายกลับไปยังโซล ประเทศเกาหลีใต้ และเป็นนักแสดงรวมถึงเป็นผู้ผลิตทางโทรทัศน์ นอกจากนี้ เขายังสามารถพูดภาษาอังกฤษ, จีน, ไทย และรัสเซีย

อ้างอิง
-------

1. 1 2 3 4  DRAGON LEE เก็บถาวร 2011-06-25 ที่ เวย์แบ็กแมชชีน (อังกฤษ)
2. ↑  bruceploitation « masterly master lee (อังกฤษ)
3. ↑  Biographies of Korean Masters of the Martial Arts เก็บถาวร 2011-12-13 ที่ เวย์แบ็กแมชชีน (อังกฤษ)
4. ↑  central dogma : '한국무술영화열전' 배우 거룡 GV เก็บถาวร 2009-07-15 ที่ เวย์แบ็กแมชชีน (เกาหลี)
5. 1 2  "한국 액션배우의 거장 거룡"[*ลิงก์เสีย*] (เกาหลี)
6. ↑  Дрегон Ли / Dragon Lee (รัสเซีย)
7. 1 2 3  Polar Blair's Den- Dragon Lee (อังกฤษ)
8. ↑  The Real Bruce Lee (Bruce Lee: The Little Dragon) (The Young Bruce Lee) (1973) (อังกฤษ)

แหล่งข้อมูลอื่น
---------------

* Clones of Bruce Lee เก็บถาวร 2011-11-03 ที่ เวย์แบ็กแมชชีน - The Ultimate Guide To Bruce Lee Exploitation Cinema
* ดราก้อน ลี ที่อินเทอร์เน็ตมูวีเดตาเบส.
* Dragon Lee at Hong Kong Cinemagic.

| * ด
* ค
* ก
บรูซ ลี |
| --- |
| บทความหลัก | 
* เจี๋ยฉวนเต้า
* หวิงชุน
* ผลงานภาพยนตร์

 |  |
| ภาพยนตร์ | 
* *ไอ้หนุ่มซินตึ๊ง* (ค.ศ. 1971)
* *ไอ้หนุ่มซินตึ๊ง ล้างแค้น* (ค.ศ. 1972)
* *ไอ้หนุ่มซินตึ๊ง บุกกรุงโรม* (ค.ศ. 1972)
* *ไอ้หนุ่มซินตึ๊ง มังกรประจัญบาน* (ค.ศ. 1973)
* *ไอ้หนุ่มซินตึ๊ง เกมมังกร* (ค.ศ. 1978)

 |
| บุคคลเกี่ยวข้อง | 
* แบรนดอน ลี
* หยิปหมั่น
* ชัค นอร์ริส
* ฮวาง อินซิก
* จี ฮันแจ
* แดน อีโนซันโต
* เจมส์ โคเบิร์น
* สตีฟ แม็กควีน

 |
| วัฒนธรรมร่วมสมัย | 
* ดราก้อน ลี
* เฟยหลง
* มาร์แชล ลอว์
* เค็นชิโร่

 |
หน่วยบริหารขบวนการขาวในภาคใต้ของรัสเซีย ค.ศ. 1918–1920

**กองบัญชาการกองทัพรัสเซียใต้** (รัสเซีย: Особое совещание при Главкоме ВСЮР *Osoboye soveschaniye pri Glavkome VSYuR*) เป็นหน่วยบริหารทางการเมืองของกองกำลังต่อต้านบอลเชวิคทางภาคใต้ของรัสเซียที่ก่อตั้งขึ้นในช่วงสงครามกลางเมืองรัสเซีย ระหว่าง ค.ศ. 1918–1919 โดยกองบัญชาการมีบทบาทเป็นเสมือนรัฐบาลที่ควบคุมพื้นที่ที่อยู่ในบัญชาการของกองทัพอาสาสมัครและกองทัพรัสเซียใต้ ภายใต้จุดประสงค์ในการรวมกองกำลังต่อต้านโซเวียตทั้งหมดเป็นหนึ่งเดียวเพื่อฟื้นฟู "รัสเซียหนึ่งเดียว" อีกครั้งหลังจากเผชิญกับการล่มสลายจากผลลัพธ์ของการปฏิวัติ

กองบัญชาการกองทัพรัสเซียใต้จัดตั้งขึ้นเมื่อวันที่ 31 สิงหาคม ค.ศ. 1918 ณ เมืองเยคาเตรีโนดาร์ อันเป็นที่ตั้งของหน่วยบริหารราชการพลเรือนสูงสุดภายใต้ผู้บัญชาการทหารกองทัพอาสาสมัคร โดยมีนายพล มีฮาอิล อะเลคเซเยฟ เป็นผู้บัญชาการทหารคนแรก และเปลี่ยนผ่านสู่นายพล อันตอน เดนีกิน ซึ่งในเวลาต่อมากองบัญชาการจะแปรสภาพเป็นองค์การทางกฎหมายและการบริหารที่อยู่ในความรับผิดชอบของผู้บัญชาการทหารกองทัพอาสาสมัคร

ต่อมาเมื่อวันที่ 30 ธันวาคม ค.ศ. 1919 เดนีกินประกาศยกเลิกกองบัญชาการเพื่อเปลี่ยนสถานภาพเป็น **รัฐบาลผู้บัญชาการทหารกองทัพรัสเซียใต้** (รัสเซีย: Правительством при Главнокомандующем ВСЮР; *Pravitel'stvom pri Glavnokomanduyushchem VSYuR*) ซึ่งเป็นหน่วยบริหารอย่างสมบูรณ์ และต่อมาในเดือนมีนาคม ค.ศ. 1920 จะกลายเป็นรัฐบาลรัสเซียใต้
ทางแยกต่างระดับในประเทศสวีเดน
ทางแยกต่างระดับในประเทศไทย
**ทางแยกต่างระดับ** (อังกฤษ: interchange) เป็นบริเวณทางแยกที่เป็นจุดตัดกันหรือเชื่อมกันของถนนตั้งแต่ 2 สายขึ้นไป มีการแยกระดับของถนนมากกว่าหนึ่งระดับขึ้นไป เพื่อเปิดโอกาสให้ทางอย่างน้อยหนึ่งสายสามารถวิ่งผ่านได้ตลอด โดยไม่ต้องข้ามผ่านการจราจรโดยตรง แตกต่างจากทางแยกมาตรฐานที่มีจุดตัดอยู่บนถนนในระดับเดียวกัน ทางแยกต่างระดับใช้กับทางหลวงที่มีการควบคุมการเข้าออก ทางพิเศษ หรือทางหลวงไม่จำกัดความเร็ว ตัดผ่านกับทางพิเศษด้วยกันหรือถนนระดับดิน

ทางแยกต่างระดับเต็มรูปแบบ
-------------------------

### ทางแยกต่างระดับรูปแบบสี่แยก

#### รูปแบบโคลเวอร์ลีฟ

ทางแยกต่างระดับรูปแบบโคลเวอร์ลีฟ
ทางแยกต่างระดับรูปแบบโคลเวอร์ลีฟในประเทศเนเธอร์แลนด์ทางแยกต่างระดับรูปแบบโคลเวอร์ลีฟ เป็นทางแยกต่างระดับสำหรับสี่แยก 2 ระดับ ที่เกิดจากถนนสายหลักมาตัดกันโดยมีปริมาณรถที่มีความต้องการเลี้ยวมาก เหมาะสำหรับทางแยกในเขตชานเมือง หรือนอกเมืองที่มีปริมาณรถมาก และมักจะพบมากตามทางหลวงเก่า ในพื้นที่ชนบทและในเมืองที่มีความหนาแน่นของประชากรต่ำ

ช่องเลี้ยวขวาทั้งหมดมีทางลาดออกแบบเป็นห่วง (ถ้าขับรถฝั่งขวาจะเป็นช่องเลี้ยวซ้าย) ถ้าจะเลี้ยวขวา อันดับแรกผู้ขับขี่จะต้องขับข้ามหรือลอดใต้เส้นทางที่ต้องการจะไป แล้วเบี่ยงซ้ายไปยังทางลาดที่เลี้ยวโค้งไปประมาณ 270 องศา แล้วบรรจบกับเส้นทางหลักทางด้านขวา และลอดใต้หรือข้ามเส้นทางที่ขับผ่านมาแล้วในตอนแรก

ข้อดีหลักของทางแยกต่างระดับรูปแบบนี้ คือ ต้องการสะพานเพียงแห่งเดียว ซึ่งใช้เงินไม่สูงมากในการก่อสร้างตราบใดที่มีพื้นที่มาก และไม่จำเป็นต้องมีสัญญาณไฟจราจร และมีข้อเสีย คือ เกิดการพัวพันของรถที่เข้าออก ถ้าไม่ใช้ช่องทางรวมและกระจายรถ หรือการสร้างทางคู่ขนานช่วย และต้องใช้พื้นที่เขตทางมาก

อ้างอิง
-------

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ทางแยกต่างระดับ**

* Kurumi.com U.S. interchanges directory
* Glossary เก็บถาวร 2010-05-27 ที่ เวย์แบ็กแมชชีน - Part of the publication *Highway Design Handbook for Older Drivers and Pedestrians* เก็บถาวร 2010-05-27 ที่ เวย์แบ็กแมชชีน by the Turner-Fairbank Highway Research Center branch of the U.S. Federal Highway Administration
* Detailed history of interchanges with diagrams เก็บถาวร 2005-03-05 ที่ เวย์แบ็กแมชชีน (เยอรมัน)
* ทางแยกตางระดับ

| * ด
* ค
* ก
โครงสร้างพื้นฐาน |
| --- |
| 
* สะพาน
* คลอง
* ทางข้ามแหล่งน้ำ
* เขื่อน
* การระบายน้ำ
* สะพานลอย
* ทางแยกต่างระดับ
* คันดิน
* ทางยกระดับ
* การขนส่งทางสายท่อ
* ถนน
* ทางเชื่อมลอยฟ้า
* ท่อระบายน้ำ
* อุโมงค์

 |
| 
* *ดูเพิ่ม:* สถาปัตยกรรม
* อะรีนา
* วิศวกรรมโยธา
* การก่อสร้าง
* สนามเด็กเล่น
* สาธารณะ
* สนามกีฬา
* โรงละคร
* สวนสาธารณะของเมือง

 |
***โตเกียวกูล*** (ญี่ปุ่น: 東京喰種 (トーキョーグール); โรมาจิ: *Tōkyō Gūru*) เป็นการ์ตูนญี่ปุ่นแนวเซเน็ง โดย ซุย อิชิดะ ซึ่งได้รับการตีพิมพ์ลงในนิตยสาร *ยังค์จัมป์รายสัปดาห์* ของสำนักพิมพ์ชูเอชะ ระหว่างปี พ.ศ. 2554–2557 ซึ่งฉบับมังงะมีอยู่ด้วยกันทั้งหมด 14 เล่ม ต่อมา ได้ถูกนำไปสร้างเป็นอนิเมะ โดยสตูดิโอปิเอโรซึ่งมีอยู่สี่ภาคหลัก และตอนพิเศษอีกสองตอน ดังนี้ 

*- โตเกียวกูล (Tokyo Ghoul)*  ออกอากาศระหว่าง กรกฎาคม–กันยายน พ.ศ. 2557

*- โตเกียวกูล √A (Tokyo Ghoul √A)*  ออกอากาศระหว่าง มกราคม–มีนาคม พ.ศ. 2558

- *โตเกียวกูล [แจ็ค] (Tokyo Ghoul［JACK］)*  ออกอากาศแบบตอนเดียวใน วันที่ 30 กันยายน 2558

- *โตเกียวกูล [ปินโตะ] (Tokyo Ghoul［PINTO］)*  ออกอากาศแบบตอนเดียวใน วันที่ 25 ธันวาคม 2558

*- โตเกียวกูล:รี (Tokyo Ghoul:Re)*  ออกอากาศระหว่าง เมษายน-มิถุนายน พ.ศ. 2561

*- โตเกียวกูล:รี ซีซัน 2 (Tokyo Ghoul:re 2nd Season)*  ออกอากาศระหว่าง ตุลาคม-ธันวาคม พ.ศ 2561

ในประเทศไทย เรี่องนี้ได้ลิขสิทธิ์ฉบับมังงะโดยสยามอินเตอร์มัลติมีเดีย ได้สิทธิ์การจัดจำหน่ายทั้งภาคแรก และภาค *รี* ส่วนฉบับอนิเมะได้ลิขสิทธิ์โดยทีไอจีเอ ได้สิทธิ์การออกฉายและจัดจำหน่ายอนิเมะทั้งสองภาค

เนื้อเรื่อง
-----------

ในโตเกียวเขต 20 *คาเนกิ เคน* เด็กหนุ่มมหาลัย ผู้ซึ่งพ่อและแม่ได้เสียชีวิตไปแล้ว ได้ถูกกูลสาวตนหนึ่งชื่อ *ริเสะ* หญิงสาวที่เขาชื่นชอบและขอออกเดตด้วย หลอกล่อเขาไปในที่ลับตาคนเพื่อที่จะกินเขา ระหว่างที่กำลังหลบหนีเอาตัวรอด ได้เกิดอุบัติเหตุขึ้นกับ *ริเสะ* และเขาก็ได้สลบไปด้วยอาการบาดเจ็บสาหัส เมื่อเขาฟื้นขึ้นหลังจากการผ่าตัดรักษาชีวิต เขาก็พบว่ามีความผิดปกติเกิดขึ้นกับตัวเอง และค้นพบว่าตัวเองได้ได้กลายเป็นครึ่งมนุษย์ครึ่งกูล (กูลตาเดียว) และไม่สามารถรับประทานอาหารของมนุษย์ได้ ระหว่างที่เขากำลังทุกข์ทรมานกับความหิวโหย เขาก็ได้รับความช่วยเหลือจากเหล่ากูลที่สังกัดร้านกาแฟนามว่า *"อันเทย์คุ"* ซึ่งสมาชิกของร้านกาแฟแห่งนี้ล้วนเป็นกูลกันทั้งสิ้น สิ่งเหล่านี้ทำให้ *คาเนกิ เคน* เริ่มยอมรับในตัวตนของเขา เพื่อที่จะได้เข้าใจการเป็นครึ่งมนุษย์ครึ่งกูล และเรียนรู้วิถีชีวิตของกูล เอาชีวิตรอดในโลกของกูล พร้อมๆกับการที่เขาตัองใช้ชีวิตอย่างเสแสร้ง และปิดบังความจริงเพื่อไม่ให้เพื่อนสนิทเพียงคนเดียวของเขา *ฮิเดะ* และมนุษย์ทั่วไปได้รับรู้

ตัวละคร
-------

**คาเสกิ เคน [金木 研 kaneki ken]**

นางาจิกะ ฮิเดะโยชิ [永近 英良 Nagachika Hideyoshi] 

คามิชิโระ ริเสะ [神代 利世 Kamishiro Rize] 

นิชิโอะ นิชิกิ [西尾 錦 Nishio Nishiki] 

คิริชิมะ โทวกะ [霧嶋 董香 Kirishima Touka]

โยชิมุระ [芳村 Yoshimura]

โยโมะ เร็นจิ [四方 蓮示 Yomo Renji]

อุตะ [ウタ Uta]

ฟูเองุจิ ฮินามิ [笛口 雛実 Fueguchi Hinami]

ฟูเองุจิ เรียวโกะ [笛口 リョーコ Fueguchi Ryouko]

ซึกิยามะ ชู [月山 習 Tsukiyama Shuu]

มาโดะ คุเรโอะ [真戸 呉緒 Mado Kureo]

อาม่อน โคทาโร่ [亜門 鋼太朗 Koutarou Amon]

โอโมริ ยาคุโมะ (เจสัน) [大守 八雲 Oomori Yakumo]

คิริชิมะ อายาโตะ [霧嶋 絢都 Kirishima Ayato]

รายชื่อตอน
----------

แหล่งข้อมูลอื่น
---------------

* *โตเกียวกูล* ที่ *ยังค์จัมป์รายสัปดาห์* (ญี่ปุ่น)
* เว็บไซต์อนิเมะอย่างเป็นทางการ (ญี่ปุ่น)
* ดูโตเกียวคูลทุกตอนแบบถูกลิขสิทธิ์ ได้ที่ TrueID Movie เก็บถาวร 2020-10-26 ที่ เวย์แบ็กแมชชีน
**วัดสุนทรธรรมทาน** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงวัดโสมนัส เขตป้อมปราบศัตรูพ่าย กรุงเทพมหานคร

ประวัติ
-------

วัดสุนทรธรรมทานหรือ **วัดแคนางเลิ้ง** เพี้ยนมาจากคำว่า **วัดแค่** ตามสำเนียงชาวใต้ที่ตั้งถิ่นฐานอยู่ในบริเวณนั้น ยังเคยเรียกวัดนี้ว่า **วัดสนามกระบือ** ตามชื่อตำบลที่ตั้งของวัดในขณะนั้น (ตำบลสนามควาย) ต่อมาพระบาทสมเด็จพระจอมเกล้าเจ้าอยู่หัวพระราชทานนามใหม่ว่า "วัดสุนทรธรรมทาน" ด้วยการเอาพระนามกรมหมื่นสุนทรธิบดีและนามพระธรรมทานาจารย์ วัดสระเกศ มาผสมกัน แต่ชาวบ้านยังคงเรียกวา "วัดแค" วัดสุนทรธรรมทานตั้งขึ้นเมื่อปี พ.ศ. 2380 ได้รับพระราชทานวิสุงคามสีมา พ.ศ. 2502

อาคารเสนาสนะ
------------

พระอุโบสถหลังใหม่ก่อสร้างแทนหลังเดิมที่ชำรุดทรุดโทรม ภายในประดิษฐาน *พระพุทธสุนทรมุนี* พระประธานหน้าตักกว้าง 4 ศอก มีซุ้มเรือนแก้วประดับแบบพระพุทธชินราชลงรักปิดทองประดิษฐานอยู่บนฐานชุกชีหินอ่อน ภายนอกเป็นชานกำแพงแก้วประดับมุกด้านหน้าและด้านหลังโดยรอบพระอุโบสถ มีวิหารคดตกแต่งด้วยดวงดาวปิดทองล่องชาดที่มีภาพจิตรกรรมฝาผนัง ประดับภาพปูนปั้นลายไทยปิดทองล่องชาด แสดงภาพพุทธประวัติพระพุทธเจ้าขณะประสูติ ตรัสรู้ และปรินิพพาน

ปูชนียวัตถุมี *หลวงพ่อบารมี* ประดิษฐานอยู่ใต้ต้นโพธิ์ใหญ่ใกล้กับพระอุโบสถ วัดยังมีอนุสรณ์พระราชธรรมวิจารณ์ (ธูป เขมะสิริ) อดีตเจ้าอาวาส วัดสุนทรธรรมทานยังเป็นที่บรรจุอัฐิของมิตร ชัยบัญชา

ระเบียงภาพ
----------

* พระพุทธสุนทรมุนี พระประธานภายในพระอุโบสถวัดสุนทรธรรมทานพระพุทธสุนทรมุนี พระประธานภายในพระอุโบสถวัดสุนทรธรรมทาน
* อนุสรณ์พระราชธรรมวิจารณ์ (ธูป เขมะสิริ) อดีตเจ้าอาวาสวัดสุนทรธรรมทานอนุสรณ์พระราชธรรมวิจารณ์ (ธูป เขมะสิริ) อดีตเจ้าอาวาสวัดสุนทรธรรมทาน
* ประติมากรรมปูนปั้นแสดงปริศนาธรรม ที่วิหารคดของวัดสุนทรธรรมทานประติมากรรมปูนปั้นแสดงปริศนาธรรม ที่วิหารคดของวัดสุนทรธรรมทาน
* สถานที่บรรจุอัฐิของมิตร ชัยบัญชา บริเวณริมกำแพงวัดสุนทรธรรมทาน ด้านติดกับวิหารคดสถานที่บรรจุอัฐิของมิตร ชัยบัญชา บริเวณริมกำแพงวัดสุนทรธรรมทาน ด้านติดกับวิหารคด
* แผ่นป้ายระบุตำแหน่งที่บรรจุอัฐิของมิตร ชัยบัญชาแผ่นป้ายระบุตำแหน่งที่บรรจุอัฐิของมิตร ชัยบัญชา

อ้างอิง
-------

1. ↑  "ประวัติชุมชนชาวละคอนหรือชาวนอกและละคอนชาตรี นางเลิ้ง กรุงเทพมหานคร". *กรมส่งเสริมวัฒนธรรม*.[*ลิงก์เสีย*]
2. ↑  "วัดสุนทรธรรมทาน (วัดแค)". *กองการท่องเที่ยวกรุงเทพมหานคร*. คลังข้อมูลเก่าเก็บจากแหล่งเดิมเมื่อ 2020-08-05. สืบค้นเมื่อ 2020-09-17.
3. ↑  "เดิน เล่น @นางเลิ้ง ย่านบันเทิงรุ่นปู่ย่า #เที่ยวเก๋ในย่านเก่า". *ธนาคารไทยพาณิชย์*. คลังข้อมูลเก่าเก็บจากแหล่งเดิมเมื่อ 2020-09-22. สืบค้นเมื่อ 2020-09-17.

วิกิมีเดียคอมมอนส์มีสื่อที่เกี่ยวข้องกับ **วัดสุนทรธรรมทาน**
**แบตเทิลฟีลด์ 4** (อังกฤษ: Battlefield 4) เป็นวิดีโอเกมยิงมุมมองบุคคลที่หนึ่งที่พัฒนาด้วย EA DICE และผลิดโดย อิเล็กทรอนิก อาตส์ ปล่อยตัววันที่ 29 ตุลาคม 2556
โดยเกมนี้เล่นได้สำหรับไมโครซอฟท์ วินโดวส์, เพลย์สเตชัน 3,เพลย์สเตชัน 4 เอกซ์บอกซ์ 360 และ เอกซ์บอกซ์ วัน

รูปแบบการเล่น
-------------

การแสดงผลหัวของเกม (HUD) ประกอบด้วยสี่เหลี่ยมผืนผ้าเล็ก ๆ สองรูป มุมซ้ายล่างมีแผนที่ขนาดเล็กและเข็มทิศสำหรับการนำทางและมีการแจ้งเตือนวัตถุประสงค์ที่เรียบง่าย ด้านล่างขวามีเคาน์เตอร์กระสุนขนาดกะทัดรัดและเครื่องวัดเลือด การแสดงด้านขวาบนจะเป็นการแจ้งเตือนการฆ่าของผู้เล่นทุกคนในเกม ในด้านบนซ้ายจะมีหน้าต่างแชทเมื่ออยู่ในโหมดผู้เล่นหลายคน แผนที่ขนาดเล็กรวมถึงหน้าจอเกมหลักแสดงสัญลักษณ์สามประเภทคือสีน้ำเงินสำหรับพันธมิตรสีเขียวสำหรับ squadmates และสีส้มสำหรับศัตรูซึ่งใช้กับการโต้ตอบทั้งหมดในสนามรบ 

การปรับแต่งอาวุธเป็นไปอย่างกว้างขวางและได้รับการสนับสนุน อาวุธหลัก รองและยุทโธปกรณ์ทั้งหมดสามารถปรับแต่งได้ อาวุธส่วนใหญ่จะมีการตั้งค่าเริ่มต้นสำหรับโหมดการยิงที่แตกต่างกัน ช่วยให้ผู้เล่นปรับตัวเข้ากับสภาพแวดล้อมที่พวกเขาพบตัวเองได้พวกเขาสามารถ "ชี้" เป้าหมาย (ทำเครื่องหมายตำแหน่งให้กับทีมของผู้เล่นได้) เช่นเดียวกับในหลาย เกมระบบกระสุนตกได้รับการปรับปรุงอย่างมีนัยสำคัญบังคับให้ผู้เล่นที่จะเปลี่ยนวิธีที่พวกเขาเล่นการต่อสู้ระยะปานกลางถึงระยะไกล นอกจากนี้ผู้เล่นมีความสามารถในการสู้รบได้มากขึ้นเช่นการโจมตีระยะประชิดจากด้านหน้าขณะที่ยืนหรือการหมอบยิงในขณะที่ว่ายน้ำและดำน้ำใต้น้ำเพื่อหลีกเลี่ยงการตรวจจับของศัตรู ความสามารถในการสู้รบมาตรฐานยังคงมีอยู่ในปัจจุบันรวมถึงการโหลดกระสุนซ้ำในขณะวิ่ง

อ้างอิง
-------

1. 1 2
2. ↑
3. ↑

แหล่งข้อมูลอื่น
---------------

* เว็บไซต์ทางการ
* *แบตเทิลฟีลด์ 4* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
สำหรับบริเวณที่แดดส่องไม่ถึง ดูที่ ร่ม (เงา)
ร่มหลากสี

**ร่ม** เป็นเครื่องใช้สำหรับกันแดดกันฝน มีด้ามยาวสำหรับถือ และส่วนบนเป็นแผ่นโค้ง ขอบกลมเหมือนดอกเห็ด ทำจากกระดาษหรือผ้า ลักษณะเฉพาะที่สำคัญของร่มคือ **สามารถหุบเก็บได้** จึงพกพาได้สะดวก ลักษณนามว่า คัน

ประวัติ
-------

ร่มที่เรียกว่า Umbrella มีรากศัพท์มาจากคำว่า Umbra ซึ่งเป็นภาษาละติน แปลว่า "บังแดด" เกิดขึ้น เมื่อราว 3,400 ปีก่อน ในดินแดนเมโสโปเตเมีย ซึ่งเป็นดินแดนที่ร้อนระอุตลอดทั้งปี จึงมีการใช้ร่มบังแดด 

ชาวกรีกได้รับเอาวัฒนธรรมการกางร่มมาจากอียิปต์ ซึ่งเชื่อกันว่า ท้องฟ้าคือร่างกายของเทพธิดานามว่า "นัต" ซึ่งปกคลุมโลกดุจร่มอันมหึมา มนุษย์จึงได้คิดสร้างร่มขึ้นไว้เป็นตัวแทนของเทพธิดานัต เพื่อใช้ปกป้องคุ้มครองผู้ที่อยู่ใต้ร่มเงา ผู้ที่จะกางร่มได้นั้นจะต้องเป็นผู้ที่มีอำนาจเท่านั้น 

จนถึงคริสต์ศตวรรษที่ 18 ผู้ที่กางร่มส่วนใหญ่ก็ยังคงเป็นผู้หญิง เพราะเนื่องจากว่าผู้ชายกลัวที่จะโดนสบประมาทว่าอ่อนแอ จึงไม่ค่อยมีใครนิยมกางร่มเท่าใดนัก จนในปี ค.ศ.1750 **โจนาส แฮนเวย์** ชายชาวอังกฤษ เป็นชายคนแรกที่ลุกขึ้นมาพกร่ม ท่ามกลางเสียงเย้ยหยันของคนรอบข้าง แต่เขาไม่สนใจ และยังยืนยันว่าจะพกร่มต่อไป จนกระทั่งการพกร่มเป็นที่ยอมรับของคนอังกฤษไม่ว่าจะเป็นหญิงหรือชายก็ตาม จนกระทั่งถึงทุกวันนี้

ได้มีการจดบันทึกทางประวัติศาสตร์ไว้ว่า ร่มขนาดใหญ่ที่ใช้บังแดด (sun protecting Parasol) มีต้นกำเนิดมาจากชาวอียิปต์โบราณ เมื่อประมาณ 3,500 ปีมาแล้ว โดยเริ่มแรกนั้นจะใช้ใบปาล์มติดกับแกนถือและใช้กันเฉพาะในกลุ่มขุนนางสังคมชั้นสูง กลุ่มผู้นำศาสนา และพระบรมวงศานุวงศ์เท่านั้น ในช่วงเวลาดังกล่าวร่มถูกมองเป็นสัญลักษณ์และกลุ่มขุนนางสังคมชั้นสูงจะมีวัฒนธรรมความเชื่อว่าต้องมีผิวสีขาวซีด ไม่โดนแดด

ลักษณะของร่ม
------------

ร่มประกอบด้วยส่วนสำคัญ 3 ส่วน คึอ ส่วนด้าม ส่วนตัวร่ม และส่วนซี่ร่ม

* ด้ามร่ม ทำจากวัสดุยาว สำหรับยึดตัวร่ม และเป็นด้ามจับ ส่วนปลายจึงมักทำให้มีขนาดใหญ่ หรืองอโค้ง เพื่อจับได้สะดวก มีทั้งที่ทำจากโลหะ และไม้
* ตัวร่ม ทำจากกระดาษอาบน้ำยากันฝน และผ้าชนิดที่กันฝนได้ (เรียกทั่วไปว่า ผ้าร่ม) แผ่เป็นวงกลม ยึดวางอยู่บนซี่ร่ม หรือโครงร่ม
* ซี่ร่ม ซี่ร่มเป็นส่วนสำคัญของร่ม ที่ทำให้ร่มพับเก็บได้ มีขนาดเล็กยึดต่อกันเป็นท่อนๆ พับเข้าออกได้ บ้างก็ เป็นแบบท่อนเดียว หุบร่มได้อย่างเดียว บ้างก็เป็นแบบสองท่อน หุบร่มแล้ว ยังพับซ้อนลงไปได้อีก ทำให้เมื่อพับแล้วมีขนาดกะทัดรัด พกพาสะดวก

ร่มชนิดต่างๆ
------------

ร่มที่ใช้กันโดยทั่วไป เป็นร่มกันแดดกันฝน สำหรับใช้คนเดียว หรือสองคนเป็นอย่างมาก สามารถกันแดด และกันฝนได้ แต่นอกจากนี้ ยังมีร่มสำหรับใช้ประโยชน์อื่นๆ เช่น

* ร่มชายหาด : เป็นร่มขนาดใหญ่ มีด้ามยาวและใหญ่ ปักไว้ตามชายหาด สำหรับกันแดดให้นักท่องเที่ยวขณะนอนบนชายหาด
* ร่มแม่ค้า : เป็นร่มขนาดใหญ่ เช่นเดียวกับร่มชายหาด มักใช้กันแดดกันฝนตามแผงขายของในตลาดนัด ริมทางเท้า หรือในที่ต่างๆ ใช้ปักในแท่นที่หนัก เพื่อกันล้ม
* ร่มสนามกอล์ฟ เป็นร่มสำหรับใช้ถือ มีขนาดใหญ่และด้ามยาวกว่าร่มปกติเล็กน้อย มีระบบลู่ลมเพื่อให้ ก้านร่มไม่หักเมื่อต้องเจอกับลมแรงที่สนามกอล์ฟ
* ร่มพับ เป็นร่มที่มีขนาดเล็ก น้ำหนักเบา พกพาง่าย สามารถพับเก็บได้ มักใช้สำหรับการพกพาเพื่อกันแดดและฝน

การใช้งานอื่นๆ
--------------

ปัจจุบันมีการใช้ร่มเพื่อประโยชน์อื่นๆ นอกเหนือจากการใช้กันแดดกันฝน เช่น ใช้ประดับในสวน ตกแต่งบ้าน ร่มขนาดเล็กสำหรับแปรอักษร ร่มติดข้อความโฆษณาสินค้า

ดูเพิ่ม
-------

* ฉัตร
* กลด
* ร่มชูชีพ

อ้างอิง
-------

1. ↑
2. ↑
3. ↑